Návrh

na zrušenie úlohy č. 19 v mesiaci december Plánu legislatívnych úloh vlády Slovenskej republiky na rok 2007 

Návrh na zrušenie
Číslo úlohy:	úloha č. 19 Plánu legislatívnych úloh vlády Slovenskej republiky na rok 2007
Znenie úlohy:	vypracovať návrh zákona, ktorým sa mení a dopĺňa zákon        č. 597/2003 Z. z. o financovaní základných škôl, stredných škôl a školských zariadení v znení neskorších predpisov

Termín úlohy:			 december 2007
Zrušenie pre koho:		 pre podpredsedu vlády a ministra školstva

Odôvodnenie zrušenia: 	Úprava financovania neštátnych základných umeleckých škôl a neštátnych školských zariadení bola vyriešená v roku 2006 zákonom č. 689/2006 Z. z., ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. S účinnosťou od 1. januára 2010 budú neštátne základné umelecké školy a neštátne školské zariadenia financované podľa § 6 ods. 12 písm. b) a 9 ods. 12 písm. b) zákona č. 596/2003 Z. z., zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zákona č. 175/2005 Z. z. a nariadenia vlády SR č. 668/2004 Z. z. o rozdeľovaní výnosu dane z príjmov územnej samospráve v znení nariadenia vlády SR č. 519/2006 Z. z. To znamená rovnako ako základné umelecké školy a školské zariadenia v zriaďovateľskej pôsobnosti obce a samosprávneho kraja.
Financovanie záujmového vzdelávania sa uskutočňuje podľa § 7 ods. 9 zákona č. 597/2003 Z. z. a § 10 a § 13 ods. 2 nariadenia vlády SR č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia v znení neskorších predpisov. Zmena spôsobu financovania záujmového vzdelávania žiakov základných škôl a stredných škôl sa nenavrhuje. Ministerstvo školstva SR prostredníctvom vzdelávacích poukazov podporuje realizáciu záujmového vzdelávania v školách a školských zariadeniach, o ktoré prejavuje záujem približne 75 % žiakov základných a stredných škôl.
Poskytnutie príspevku na výchovu a vzdelávanie zriaďovateľom predškolských zariadení na deti, ktoré majú jeden rok pred plnením povinnej školskej dochádzky bude Ministerstvo školstva SR riešiť prostredníctvom zákona s účinnosťou od 1. septembra 2008.